Asinas prencipió una carrera cinematografica muit presonal, explorando o mundo d'o western y estando o creyador d'un subchenero nuevo, clamato peyorativament spaghetti western, en referencia a la cocina italiana, encara que luego superó ista connotación negativa. O spaghetti western teneba bellos elementos clau, fonamentals ta o suyo esito: a musica d'Ennio Morricone (amigo d'a infancia de Sergio Leone) y a fuerza interpretativa d'un allora chóven actor estausunidense, Clint Eastwood, que en ixas envueltas yera un actor semi-desconoixito.